Ghazali Sumantri

Ghazali Ramli atau lebih terkenal sebagai Ghazali Sumantri (1930 – 1 Januari 2001) merupakan seorang pelakon filem Melayu era hitam putih, yang paling dikenali dengan memainkan watak sultan dengan memainkan watak raja dalam trilogi Aladdin bersama Ali Rahman, Mariam, Jaafar Shah dan M. Amin. 

Pernah bekerja sebagai seorang anak kapal sebelumnya. Selepas menceburkan diri ke dalam bidang lakonan, beliau telah berlakon dalam 70 buah filem sepanjang kerjayanya. Ghazali telah meminati bidang seni sejak zaman kanak-kanaknya lagi, sebelum bekerja sebagai anak kapal. Sungguhpun begitu, minatnya dalam bidang seni membuatkan beliau sering berulang-alik ke Studio Cathay-Keris Film Productions apabila berehat antara pelayaran sebagai anak kapal. Di sana, perwatakan dan gayanya telah menarik minat pihak studio dan dia telah mendapat peluang untuk berlakon, dan sejak dari itu, dia tidak lagi menoleh ke belakang.

Kehidupan awal 
Ghazali telah berjinak dalam bidang seni sejak remaja lagi, bila mana dia melibatkan diri dalam pertunjukan bangsawan yang diadakan di Kedah, tempat asalnya. Bagaimanapun minatnya itu terpaksa dipendamkan apabila beliau mula bekerja sebagai anak kapal dan sering dalam perlayaran untuk tempoh yang panjang. Bagaimanapun, beliau masih menyimpan minat dalam bidang seni dan beliau sering  berulang-alik ke Studio Cathay Kris untuk bertemu dengan pelakon pujaannya.

Ketika beliau berada di sana, Kasim Kamil, adik kepada Salleh Kamil telah tertarik dengan bakat dan perwatakan yang ada padanya, dan telah menawarkan peluang kepadanya untuk menjadi pelakon pada awal 60-an.

Kerjaya dan anugerah 
Ghazali Sumantri pertama sekali berlakon dalam filem Tas Tangan Wanita arahan L. Krishnan sebelum muncul sebagai hero menerusi filem Darahku. Kemunculannya dalam kebanyakan filem menampilkan Ghazali sebagai pelakon utama atau sebagai pelakon pembantu yang semuanya mendapat sambutan menggalakkan daripada para penonton.

Selain itu, beliau turut berlakon dalam Hang Jebat, dan seterusnya filem lain-lain yang melonjakkan namanya ialah filem Kalong Kenangan pada tahun 1964, Cempaka Biru, Bunga Tanjung, Pontianak Gua Musang, Dang Anom, Mata Syaitan, Raja Bersiong, Tun Fatimah, Nasib Do Re Mi dan Yatim Mustapha.

Selepas berada di Singapura selama 15 tahun, termasuk 12 tahun menjadi pelakon filem, allahyarham telah meninggalkan Studio Cathay Kris pada tahun 1969 dan kembali ke Kuala Lumpur. Beliau berhenti berlakon ketika berada di Kuala Lumpur.

Semasa di Kuala Lumpur, Allahyarham menjadi kakitangan sambilan TV Malaysia dan bertugas di unit pengalihan suara.

Tidak lama kemudian, Allahyarham terus menerima undangan daripada rakan lamanya, pelawak Mat Sentol untuk kembali ke dunia perfileman sebagai penolong pengarah dalam filem Penagih Dadah dan kemudiannya dalam filem Mat Tenggek pada tahun 1979.

Bertolak dari situ, Allahyarham terus diberi kepercayaan untuk menjadi penolong pengarah untuk filem Ribut Di Hujung Senja arahan Ed Osmera dan Pagar-Pagar Cinta arahan A. R. Badul.

Kematian
Ghazali telah menghembus nafas terakhir pada sambutan Tahun Baru 1 Januari 2001 pada usia 71 tahun, pukul 8.30 malam, di rumah saudaranya di Bandar Baru Kulim, Kedah, kerana sakit jantung, radang sendi (ghaut) dan angin ahmar. PERGIMU TAKKAN KEMBALI LAGI.

Filemografi

Filem
 Tahun Tajuk Watak Catatan1952 Tas Tangan Wanita  Filem pertama, pelakon tambahan Aladdin Pelakon tambahan  Antara Senyum dan Tangis Pelakon tambahan 1959 Jula Juli Bintang Tiga Tengku Bongsu  1960 Hantu Rimau 1961  Singapura Dilanggar Todak Konco 1 Yatim Mustapha  Raja Ahmad Maulana Sultan Mahmud Mangkat Dijulang Siti Zubaidah Menteri Hang Jebat  Hang Kasturi Jalak Lenteng Dusun1962 Tun Fatimah Raja Zainol Mata SyaitanDi Akhir Hayat Seniman Ghazali Sumantri. Laila Majnun  Putera Raja  Dang Anom Utusan Majapahit Jula Juli Bintang Tujuh Tengku Bongsu1963 Cempaka Biru Ipoh Darahku Hussain  Bunga Tanjong Pontianak Kembali 1964 Kalong Kenangan Rabu Pontianak Gua Musang Nordin Panglima Besi Panglima Garak1965 Cinta Kasih Sayang Jamal Tiga Botak  Ali Ikan Emas Sultan Raja Purnama Bakti 1966 Nasib Do Re Mi Lokman  Saka Pengharapan Dokumentari  1967 Lampong Karam 1968 Amok Tok Nading Raja Bersiong Pendekar Gerbang 1975 Anak Seluang Anak Melaut Pegawai Polis 1979 Penagih Dadah Juga sebagai penolong pengarah  Mat Tenggek  1982 Ribut Di Hujung Senja 1983 Mat Salleh Pahlawan Sabah 1984  Pagar-Pagar Cinta Ghazali Sebagai penolong pengarah  1992 Konstabel Mamat  Mat Menthol Filem terakhir 

Drama
 Tahun  Tajuk Watak  Saluran TV  1985 Tragedi Sri Mersing Deli TV1

Telefilem
 Tahun  Tajuk Watak  Saluran TV  1988 Mat Salleh TV3

Rujukan 

Pautan luar


Kategori:Kelahiran 1930
Kategori:Kematian 2001
Kategori:Orang dari Kedah
Kategori:Muslim Malaysia
Kategori:Orang Malaysia berketurunan Melayu
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Warga Studio Jalan Ampas
Kategori:Kematian akibat serangan jantung
Kategori:Kematian akibat angin ahmar